על המשמעות

על המשמעות הוא פודקאסט פילוסופי פוליטי אשר עוסק ברעיונות ובהוגים שמעצבים את פני החברה הישראלית. הפודקאסט מוגש על ידי עו"ד תמיר דורטל. הפודקאסט עלה לאוויר לראשונה באפריל 2019 ומאז צבר מעל למיליון האזנות.

רקע
בעבר, תמיר דורטל חיפש פודקאסטים בעברית העוסקים בנושאים של שמרנות, פילוסופיה פוליטית, כלכלה וחירות הפרט, וכשנוכח לדעת שקיימים מעט מאוד כאלו, החליט להקים ולהגיש פודקאסט בנושאים אלו.

פורמט
רוב הפרקים מעוברים בצורה של ראיונות אישיים, בהם דורטל שואל את המרואיין שאלות ונותן לו במה להשיב ארוכות ללא אילוצי זמן. לרוב ההקלטה תתבצע במפגש פנים מול פנים, ולא באמצעות רשת האינטרנט. בחלק מהפרקים דורטל מעביר הרצאה בעצמו בנושאים: ההבדל בין הימין לשמאל, התמודדות עם התמכרות לטלפון סלולרי, מדעי המדינה, כלכלה והשקעות ועוד.

פרקים
הפודקאסט עוסק בנושאים הקשורים לסדר היום הישראלי: חירות הפרט, המסורת היהודית בחיים המודרניים, היהודים ושמרנות ליברלית, משפחה, מדינת רווחה, ביטחון, לאומיות, דת ומדינה, משבר אירופה המודרנית, הקפיטליזם הדמוקרטי, משילות, משפט ודמוקרטיה, אקטיביזם שיפוטי, המזרח התיכון, תרבות האסלאם.

בין האורחים שהשתתפו בפודקאסט: עו"ד שמחה רוטמן, עו"ד ששי גז, אמיר אוחנה, פרופסור משה קופל, עו"ד גיל ברינגר, פרופסור אפרים פודוקסיק, דלית סוטר, עמיחי שיקלי, ד"ר גדי טאוב, פרופסור יונתן דובי, חיים רמון, ד"ר רן ברץ, מייקל אייזנברג, דניס פרגר, ובן שפירו.

תחרויות
 בשנת 2022 הגיע הפודקאסט למקום השני בתחרות "הפודקאסטים הטובים ביותר" של אתר Geektime בקטגוריית הפודקאסט העצמאי של השנה.
 בשנת 2021 הגיע הפודקאסט למקום השני בתחרות "הפודקאסטים הטובים ביותר" של אתר Geektime בקטגוריית האקטואליה/פוליטיקה.
 בשנת 2020 הגיע הפודקאסט לגמר בתחרות "הפודקאסטים הטובים ביותר" של אתר Geektime בקטגוריית בקטגוריית ראיונות

הפקת פודקאסטים
צוות הפודקאסט עוסק גם בפיתוח והפקת פודקאסטים אחרים, כגון "השימוע", "על המלחמה" ו"המצביא מנצח".

על המשמעות+
בשנת 2022 פתח הפוקאסט תוכנית למנויים בלבד הנקראת "על המשמעות+".

אודות תמיר דורטל
דורטל הוא פעיל חברתי, עורך דין בוגר משפטים מהאוניברסיטה העברית בירושלים ומכינת עין פרת. התמחה במשרד יהודה רוה ושות'. מרצה לכלכלה במכון שלום הרטמן. היה לוחם וקצין בשריון. בעבר עבד בקרן תקווה כמנהל תוכנית אקסודוס בירושלים

גלריית תמונות

קישורים חיצוניים

 

 אתר על המשמעות
 על המשמעות, באתר Apple Podcasts
 על המשמעות, באתר Spotify
 על-המשמעות באתר podcastim.org.il
 
 על המשמעות באתר ערוץ 7

הערות שוליים

פודקאסטים ישראלים